Kichwa: Ni kwa nini Mombasa Kenya inageuka samawati?\nKwa kuzingatia jina la hapo juu la makala ya kuwaziwa, fikiria makala.\n
Soko la Mackinon mjini Mombasa Kenya

Miongoni mwa wafanya biashara waliowasilisha kesi mahakamani wakipinga uamuzi huo lakini hawakufanikiwa. 

Wameishutumu vikali serikali ya kaunti hiyo chini ya uongozi wa Gavana Hassan Joho kuwashurutisha kupaka rangi ambayo haiwapendezi.

``Tumefuata sheria ya kaunti lakini hatujafurahishwa na uamuzi huo,'' anasema Cynthia Luvanda  ambaye ni mfanya biashara wa simu.

Gavana Hassan Joho amesema utawala wake umeidhinisha mpango huo kuhakikisha kuwa maeneo ya katikati mjini na mji mkongwe Mombasa yapakwa rangi sare

``Imebidi nikubali kwa sababu sina uwezo wa kukiuka sheria hiyo. Mimi ni muuzaji simu ningependa kijani kibichi inayoashiria Safaricom.''

Agizo la serikali ya kaunti linasemaje?

Hatua ya miji kupakwa rangi inatokana na ilani iliyotolewa na serikali ya kaunti kwa wakaazi na wamiliki wa majengo mnamo Machi mwaka huu 2018.

Agizo hilo linasema majengo yanastahili kupakwa ranginyeupe na samawatiinayoachiria bahari ya Hindi. 

Utawala wa kaunti ulitoa siku 14 kutiii agizo la kutayarisha upakaji rangi na siku 30 kutoka siku ya kuanza kutekelezwa ka agizo hilo kukamilisha shughuli hiyo.

Agizo hilo lilipitishwa baada ya vikao na na wakaazi wa mji huo katika baraza la wazi  kuhusu utekelezaji wa mpango huo, ambapo hisia inayotajwa kuibuka ni kwamba ingekuwa njia ya rahisi  ya kurudisha urembo na hadhi ya mji huo mkongwe na wa pili kwa ukubwa Kenya.

Wanawake wachimba makaburi nchini Cameroon

Gavana wa Mombasa ahojiwa na polisi Kenya

Gavana wa Mombasa, Hassan Ali Joho amesema utawala wake umeidhinisha mpango huo utakaohakikisha kuwa maeneo ya katikati mjini na mji mkongwe Mombasa kupakwa rangi sare.

Hassan Noor ni muuzaji wa nguo za watoto, na kwa miaka yote hiyo rangi ya biashara yake imekua ni ya manjano lakini sasa amelazimika kubadilisha rangi hiyo na kupaka samawati na nyeupe.

``Sasa ni vigumu kumuelekeza mteja mpya kwangu kwa sababu majumba yote yamefanana. Tumeshangaa sana maanake hatujakataa kupaka rangi zetu za biashara. Nakubali mji unang'ara lakini...